title: 2019 m. balandžio 25 d. Komisijos įgyvendinimo reglamentas (ES) 2019/662, kuriuo pratęsiamas nuostatos, leidžiančios nukrypti nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų, taikomų laivų traukiamaisiais tinklais žvejojant afijas (Aphia minuta), Ferero grundalus (Pseudaphya ferreri) ir paprastąsias smarides (Spicara smaris) tam tikruose Ispanijos (Balearų salų) teritoriniuose vandenyse, galiojimas

text:
26.4.2019

                  LT

                  Europos Sąjungos oficialusis leidinys

                  L 112/16

         KOMISIJOS ĮGYVENDINIMO REGLAMENTAS (ES) 2019/662
         2019 m. balandžio 25 d.
         kuriuo pratęsiamas nuostatos, leidžiančios nukrypti nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų, taikomų laivų traukiamaisiais tinklais žvejojant afijas (Aphia minuta), Ferero grundalus (Pseudaphya ferreri) ir paprastąsias smarides (Spicara smaris) tam tikruose Ispanijos (Balearų salų) teritoriniuose vandenyse, galiojimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 21 d. Tarybos reglamentą (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių, iš dalies keičiantį Reglamentą (EEB) Nr. 2847/93 ir panaikinantį Reglamentą (EB) Nr. 1626/94 (1), ypač į jo 13 straipsnio 5 dalį,
         kadangi:

                     (1)

                     Reglamento (EB) Nr. 1967/2006 13 straipsnio 1 dalimi draudžiama naudoti velkamuosius žvejybos įrankius 3 jūrmylių ir mažesniu atstumu nuo kranto arba iki 50 m gylio izobatos, jei tas gylis yra pasiekiamas trumpesniu atstumu nuo kranto;

                     (2)

                     valstybės narės prašymu Komisija gali leisti nukrypti nuo Reglamento (EB) Nr. 1967/2006 13 straipsnio 1 dalies, jei įvykdomos tam tikros 13 straipsnio 5 ir 9 dalyse nustatytos sąlygos;

                     (3)

                     nuo to reglamento 13 straipsnio 1 dalies pirmos pastraipos nukrypti leidžianti nuostata Komisijos įgyvendinimo reglamentu (ES) Nr. 1233/2013 (2) buvo suteikta iki 2016 m. gruodžio 6 d.;

                     (4)

                     2016 m. rugpjūčio 9 d. Ispanijos valdžios institucijos paprašė Komisijos leisti pratęsti nukrypti leidžiančios nuostatos galiojimą po Reglamente (ES) Nr. 1233/2013 nustatyto taikymo laikotarpio pabaigos. Ispanija pateikė naujausios informacijos, pagrindžiančios nukrypti leidžiančios nuostatos galiojimo pratęsimą;

                     (5)

                     2016 m. spalio mėn. vykusioje 53-iojoje plenarinėje sesijoje (3) Žuvininkystės mokslo, technikos ir ekonomikos komitetas (ŽMTEK) įvertino Ispanijos prašymą leisti taikyti nukrypti leidžiančią nuostatą ir susijusio valdymo plano projektą;

                     (6)

                     ŽMTEK pažymėjo, kad naujojo 2016–2019 m. valdymo plano projektas buvo gerokai patobulintas, palyginti su ankstesniu 2013 m. priimtu valdymo planu. Vis dėlto, ŽMTEK nustatė tam tikrų aspektų, kuriuos reikėjo išsamiau pagrįsti ir paaiškinti: būtent dėl laivyno surašymo didesnio lankstumo; veiklos virš jūrų žolių Posidonia sąžalynų; vandenų aplink Maljorką suskirstymo į du valdymo rajonus; sezoninio BLSK padidinimo ir paprastųjų smaridžių žvejybos sezono pailginimo;

                     (7)

                     atsižvelgdama į ŽMTEK vertinimą, Komisija paprašė pateikti papildomos informacijos ir paaiškinimų, kuriuos Ispanija pateikė Komisijai 2017 m. lapkričio 6 d. ir birželio 19 d. kartu su moksliniu tyrimu (4). Ispanija atsiėmė du valdymo plano pakeitimo pasiūlymus: dėl vandenų aplink Maljorką suskirstymo į du valdymo rajonus ir dėl paprastųjų smaridžių žvejybos sezono pailginimo;

                     (8)

                     remdamasi Reglamento (EB) Nr. 1967/2006 19 straipsnio 2 dalimi, Ispanija dekretu (5) priėmė valdymo planą;

                     (9)

                     Ispanijos prašymas leisti pratęsti nukrypti leidžiančios nuostatos galiojimą atitinka Reglamento (EB) Nr. 1967/2006 13 straipsnio 5 ir 9 dalyse nustatytas sąlygas;

                     (10)

                     čia esama specifinių geografinių kliūčių, nes kontinentinio šelfo dydis ribotas, o tikslinės rūšys išsidėsčiusios išimtinai tam tikrose pakrantės rajonų zonose mažesniame nei 50 m gylyje;

                     (11)

                     žvejyba laivų traukiamaisiais tinklais negali būti vykdoma kitais žvejybos įrankiais ir neturi didelio poveikio jūros aplinkai. Ši žvejyba yra selektyvaus pobūdžio, nes tinklai velkami vandens storyme ir nesiekia jūros dugno;

                     (12)

                     prašymas pateiktas dėl Balearų salų autonominės srities žvejybos ir jūros aplinkos reikalų direktorato tvarkomame jūros registre registruotų laivų, kurie yra daugiau kaip penkerius metus vykdę žvejybos veiklą ir kurie veiklą vykdo pagal valdymo planą, reguliuojantį afijų (Aphia minuta), Ferero grundalų (Pseudaphya ferreri) ir paprastųjų smaridžių (Spicara smaris) žvejybą laivų traukiamaisiais tinklais. Tie laivai įrašyti į sąrašą, perduotą Komisijai pagal Reglamento (EB) Nr. 1967/2006 13 straipsnio 9 dalies reikalavimus;

                     (13)

                     nukrypti leidžianti nuostata, kurios prašo Ispanija, būtų taikoma ribotam laivų skaičiui – tik 55 laivams;

                     (14)

                     valdymo planu užtikrinama, kad ateityje žvejybos pastangos nebus didinamos, nes žvejybos leidimai bus išduoti tik nurodytiems 55 laivams ir bus nustatyta didžiausia bendra tonažo ir galios riba;

                     (15)

                     atitinkama žvejybos veikla vykdoma labai nedideliu atstumu nuo kranto, todėl netrukdo kitų laivų veiklai;

                     (16)

                     atitinkama žvejybos veikla tenkina Reglamento (EB) Nr. 1967/2006 4 straipsnio 1 dalyje nustatytus reikalavimus, kuriais išimties tvarka tam tikromis sąlygomis leidžiama žvejyba virš saugomų buveinių, jei žvejojama neliečiant jūrų žolių sąžalynų;

                     (17)

                     kadangi atitinkama žvejybos veikla yra selektyvi, jos poveikis aplinkai nereikšmingas ir jai netaikomos Reglamento (EB) Nr. 1967/2006 4 straipsnio 5 dalies nuostatos, ji atitinka Reglamento (EB) Nr. 1967/2006 9 straipsnio 7 dalyje nurodytos nuo minimalaus tinklo akių dydžio reikalavimo nukrypti leidžiančios nuostatos taikymo kriterijus. Todėl 9 straipsnio 3 dalyje nustatytos minimalaus tinklo akių dydžio taisyklės netaikomos;

                     (18)

                     Reglamento (EB) Nr. 1967/2006 8 straipsnio 1 dalies h punkto reikalavimai netaikomi, nes jie susiję su traleriais;

                     (19)

                     laivų traukiamaisiais tinklais vykdoma veikla reguliuojama Ispanijos valdymo planu, siekiant užtikrinti, kad Reglamento (EB) Nr. 1967/2006 III priede nurodytų rūšių žuvų laimikis būtų kuo mažesnis ir kad galvakojai būtų visai nežvejojami;

                     (20)

                     žvejybos veiklos stebėsenos priemonės į Ispanijos valdymo planą įtrauktos laikantis Reglamento (EB) Nr. 1967/2006 13 straipsnio 9 dalies trečios pastraipos ir Tarybos reglamento (EB) Nr. 1224/2009 (6) 14 ir 15 straipsnių;

                     (21)

                     todėl prašymas pratęsti nukrypti leidžiančios nuostatos galiojimą turėtų būti patenkintas;

                     (22)

                     Ispanija turėtų laiku ir laikydamasi savo valdymo plane numatyto stebėsenos plano pateikti Komisijai ataskaitą;

                     (23)

                     reikėtų apriboti nukrypti leidžiančios nuostatos galiojimo pratęsimo trukmę, kad būtų galima nedelsiant imtis taisomųjų valdymo priemonių tuo atveju, jei, Komisijai pateiktos ataskaitos duomenimis, naudojamų išteklių išsaugojimo būklė pablogėtų, taip pat numatant gerinti mokslinės informacijos bazę, kad ja remiantis būtų galima tobulinti valdymo planą;

                     (24)

                     kadangi Įgyvendinimo reglamentu (ES) Nr. 1233/2013 suteiktos nukrypti leidžiančios nuostatos galiojimas baigėsi 2016 m. gruodžio 6 d., šis reglamentas turėtų būti taikomas nuo 2016 m. gruodžio 6 d.;

                     (25)

                     šiame reglamente nustatytos priemonės atitinka Žuvininkystės ir akvakultūros komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Nukrypti leidžianti nuostata
            Reglamento (EB) Nr. 1967/2006 13 straipsnio 1 dalis netaikoma Ispanijos teritoriniuose vandenyse, esančiuose greta Balearų salų autonominės srities pakrantės, žvejojant afijas (Aphia minuta), Ferero grundalus (Pseudaphya ferreri) ir paprastąsias smarides (Spicara smaris) laivų traukiamaisiais tinklais, naudojamais laivų, kurie:

                        a)

                        registruoti Balearų salų autonominės srities žvejybos ir jūros aplinkos reikalų direktorato tvarkomame jūros registre;

                        b)

                        žvejybos veiklą yra vykdę daugiau kaip penkerius metus ir ateityje neprisidės prie žvejybos pastangų didinimo ir

                        c)

                        turi žvejybos leidimą ir veiklą vykdo pagal valdymo planą, Ispanijos priimtą pagal Reglamento (EB) Nr. 1967/2006 19 straipsnio 2 dalį.

            2 straipsnis
            Stebėsenos planas ir ataskaitų teikimas
            Ispanija iki 2019 m. birželio mėn. Komisijai pateikia ataskaitą, parengtą pagal 1 straipsnio c dalyje nurodytame valdymo plane nustatytą stebėsenos planą.

            3 straipsnis
            Įsigaliojimas ir taikymo laikotarpis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2016 m. gruodžio 6 d. iki 2019 m. gruodžio 31 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 25 d.

                  Komisijos vardu

                  Pirmininkas

               Jean-Claude JUNCKER

            (1)  OL L 409, 2006 12 30, p. 11.

            (2)  2013 m. lapkričio 29 d. Komisijos įgyvendinimo reglamentas (ES) Nr. 1233/2013, kuriuo nustatoma nuo Reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų, taikomų laivų gaubiamaisiais tinklais žvejojant afijas (Aphia minuta ir Pseudaphia ferreri) ir paprastąsias smarides (Spicara smaris) tam tikruose Ispanijos (Balearų salos) teritoriniuose vandenyse, nukrypti leidžianti nuostata (OL L 322, 2013 12 3, p. 17).

            (3)  ŽMTEK 53-iojo plenarinio posėdžio ataskaita (PLEN-16-03, JRC103924): https://stecf.jrc.ec.europa.eu/reports/plenary.

            (4)  2017 m. gegužės 30 d. žvejybos gerretera tipo laivų traukiamaisiais tinklais Ibizos saloje tyrimas (Estudio de la pesca de „gerret“ con artes de tirada en la Isla de Ibiza, 30.5.2017).

            (5)  Decreto 19/2019, de 15 de marzo, por el que se establece el Plan de Gestión Pluriinsular para la PESCA con Artes de Tiro Tradicionales en aguas de las Illes Balears (BOIB No 035, 2019 3 16, p. 9442).

            (6)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).


title: 2019 m. balandžio 25 d. Komisijos įgyvendinimo reglamentas (ES) 2019/663, kuriuo 300-ąjį kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
26.4.2019

                  LT

                  Europos Sąjungos oficialusis leidinys

                  L 112/19

         KOMISIJOS ĮGYVENDINIMO REGLAMENTAS (ES) 2019/663
         2019 m. balandžio 25 d.
         kuriuo 300-ąjį kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL (Da'esh) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2019 m. balandžio 17 d. Jungtinių Tautų Saugumo Tarybos Sankcijų komitetas nusprendė iš dalies pakeisti vieną asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašo įrašą;

                     (3)

                     2019 m. balandžio 22 d. Jungtinių Tautų Saugumo Tarybos Sankcijų komitetas nusprendė iš asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašo išbraukti vieną įrašą;

                     (4)

                     todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 25 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovė

            (1)  OL L 139, 2002 5 29, p. 9.

            PRIEDAS
            Tarybos reglamento (EB) Nr. 881/2002 I priedas iš dalies keičiamas taip:

                        (1)

                        Toliau nurodytos antraštinės dalies „Fiziniai asmenys“ įraše pateikti identifikavimo duomenys iš dalies keičiami taip: „Zulkarnaen (alias a) Zulkarnan, b) Zulkarnain, c) Zulkarnin, d) Arif Sunarso, e) Aris Sumarsono, f) Aris Sunarso, g) Ustad Daud Zulkarnaen, h) Murshid). Gimimo data: 1963 m. Gimimo vieta: Gebang kaimas, Masaran, Sragen, Centrinė Java, Indonezija. Pilietybė: Indonezijos.“ pakeičiamas taip: „Aris Sumarsono (patikimi alias a) Zulkarnan, b) Zulkarnain, c) Zulkarnin, d) Arif Sunarso, e) Zulkarnaen, f) Aris Sunarso, g) Ustad Daud Zulkarnaen; mažiau patikimas alias Murshid). Gimimo data: 1963 m. Gimimo vieta: Gebang kaimas, Masaran, Sragen, Centrinė Java, Indonezija. Pilietybė: Indonezijos. Įtraukimo į sąrašą pagal 7d straipsnio 2 dalies i punktą data: 2005 5 16.“;

                        (2)

                        Antraštinėje dalyje „Fiziniai asmenys“ išbraukiamas šis įrašas: „Fethi Ben Hassen Ben Salem Al-Haddad (alias a) Fethi ben Assen Haddad, b) Fathy Hassan al Haddad). Adresas: a) 184 Via Fulvio Testi, Cinisello Balsamo (MI), Italija, b) 1 Via Porte Giove, Mortara (PV), Italija (nuolatinė gyvenamoji vieta). Gimimo data: a) 1963 6 28. b) 1963 3 28. Gimimo vieta: Tataouene, Tunisas. Pilietybė: Tuniso. Paso Nr.: L183017 (Tuniso piliečio pasas, išduotas 1996 2 14, nebegalioja nuo 2001 2 13). Kita informacija: Italijos mokesčių mokėtojo kodas: HDDFTH63H28Z352V. Įtraukimo į sąrašą pagal 2a straipsnio 4 dalies b punktą data: 2004 3 17“.


title: 2019 m. gegužės 2 d. Komisijos įgyvendinimo reglamentas (ES) 2019/705 dėl tam tikrų prekių klasifikavimo Kombinuotojoje nomenklatūroje

text:
8.5.2019

                  LT

                  Europos Sąjungos oficialusis leidinys

                  L 120/8

         KOMISIJOS ĮGYVENDINIMO REGLAMENTAS (ES) 2019/705
         2019 m. gegužės 2 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 2 d.

                  Komisijos vardu

                  Pirmininko pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas
                        (KN kodas)

                        Motyvai

                        (1)

                        (2)

                        (3)

                        Sukutis iš plastiko su paleidimo mechanizmu ir dirželiu.
                        Naudojantis paleidimo mechanizmu ir dirželiu sukutis įsukamas. Jis yra skirtas asmenų pramogai ir gali būti naudojamas vienas. Tačiau, naudodamiesi dviem ar daugiau sukučių ir (atskirai pateikiama) specialia dubens formos arena, varžytis siekdami išmušti priešininko sukutį gali du ar daugiau asmenų.
                        Žr. paveikslą (*1).

                        9503 00 95

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 9503 00  ir 9503 00 95  atitinkančiais prekių aprašymais.
                        Gaminys – sukutis, laikytinas 9503 00  pozicijai priskiriamu žaislu (taip pat žr. Suderintos sistemos paaiškinimų 9503  pozicijos paaiškinimų D dalies xix punktą). Gaminiui būdingos objektyvios asmenų pramogai skirto žaislo charakteristikos.
                        Nors jis gali būti naudojamas dviejų ar daugiau asmenų varžyboms, tokia paskirtis nėra būdinga atsižvelgiant į objektyvias atskirai (be specialios arenos) pateikiamo gaminio charakteristikas. Todėl jis nelaikytinas kambario žaidimu ir nepriskirtinas 9504  pozicijai.
                        Taigi gaminys laikytinas kitu plastikiniu žaislu ir jam priskirtinas KN kodas 9503 00 95 .

               (*1)  Paveikslas pateikiamas tik dėl informacijos.


title: Komisijos Įgyvendinimo Reglamentas (ES) 2019/1670 2019 m. spalio 1 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo Grana Padano (SKVN) specifikacijos pakeitimas

text:
7.10.2019

                  LT

                  Europos Sąjungos oficialusis leidinys

                  L 256/6

         KOMISIJOS ĮGYVENDINIMO REGLAMENTAS (ES) 2019/1670
         2019 m. spalio 1 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Grana Padano“ (SKVN) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Komisijos reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Grana Padano“, kuri įregistruota Komisijos reglamentu (EB) Nr. 1107/96 (2), su pakeitimais, padarytais Komisijos įgyvendinimo reglamentu (ES) Nr. 584/2011 (3), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (4), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Grana Padano“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 1 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

            (3)  2011 m. birželio 17 d. Komisijos įgyvendinimo reglamentas (ES) Nr. 584/2011, kuriuo patvirtinami reikšmingi saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Grana Padano (SKVN)] (OL L 160, 2011 6 18, p. 65).

            (4)  OL C 188, 2019 6 4, p. 3.


title: Komisijos įgyvendinimo reglamentas (ES) 2019/1718 2019 m. spalio 14 d. dėl tradicinių terminų Opolo, Vrhunsko vino s kontroliranim zemljopisnim podrijetlom (Vrhunsko vino KZP), Kvalitetno biser vino, Mlado vino, Vrhunsko pjenušavo vino ir Kvalitetno vino s kontroliranim zemljopisnim podrijetlom (Kvalitetno vino KZP), pagal kuriuos identifkuojami Kroatijoje gaminami vynai, apsaugos

text:
15.10.2019

                  LT

                  Europos Sąjungos oficialusis leidinys

                  L 262/13

         KOMISIJOS ĮGYVENDINIMO REGLAMENTAS (ES) 2019/1718
         2019 m. spalio 14 d.
         dėl tradicinių terminų „Opolo“, „Vrhunsko vino s kontroliranim zemljopisnim podrijetlom (Vrhunsko vino KZP)“, „Kvalitetno biser vino“, „Mlado vino“, „Vrhunsko pjenušavo vino“ ir „Kvalitetno vino s kontroliranim zemljopisnim podrijetlom (Kvalitetno vino KZP)“, pagal kuriuos identifkuojami Kroatijoje gaminami vynai, apsaugos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas (1), ypač į jo 115 straipsnio 2 ir 3 dalis,
         kadangi:

                     (1)

                     Komisijos reglamentu (EB) Nr. 607/2009 (2) nustatomos tam tikros išsamios taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu. 2019 m. sausio 14 d. Reglamentas (EB) Nr. 607/2009 buvo panaikintas Deleguotuoju reglamentu (ES) 2019/33 (3);

                     (2)

                     pagal Deleguotojo reglamento (ES) 2019/33 61 straipsnio 5 dalį Reglamentas (EB) Nr. 607/2009 bus toliau taikomas apsaugos paraiškoms ir prieštaravimo procedūroms dėl tradicinių terminų, dėl kurių pateikta apsaugos paraiška Deleguotojo reglamento (ES) 2019/33 taikymo pradžios dieną dar yra neišnagrinėta;

                     (3)

                     pagal 2013 m. gegužės 17 d. Reglamento (EB) Nr. 607/2009 30 straipsnį Kroatija pateikė Komisijai paraišką dėl pavadinimų „Opolo“, „Vrhunsko vino s kontroliranim zemljopisnim podrijetlom (Vrhunsko vino KZP)“, „Kvalitetno biser vino“, „Mlado vino“, „Vrhunsko pjenušavo vino“ ir „Kvalitetno vino s kontroliranim zemljopisnim podrijetlom (Kvalitetno vino KZP)“, kurie naudojami kaip tradiciniai terminai (toliau – „Kroatijos tradiciniai terminai“ arba „tradiciniai terminai, kurių apsaugos paprašė Kroatija“), apsaugos;

                     (4)

                     2018 m. vasario 10 d. paraiška dėl Kroatijos tradicinių terminų apsaugos buvo paskelbta Europos Sąjungos oficialiajame leidinyje (4), o 2018 m. balandžio 4 d. Komisija gavo pagal Reglamento (EB) Nr. 607/2009 37 straipsnio 1 dalį Bosnijos ir Hercegovinos pateiktą prieštaravimo pareiškimą dėl tradicinių terminų apsaugos paraiškos;

                     (5)

                     Komisija išnagrinėjo Bosnijos ir Hercegovinos pateiktą pagrįstą prieštaravimo pareiškimą ir patvirtinamuosius dokumentus ir nustatė, kad, remiantis Reglamento (EB) Nr. 607/2009 38 straipsniu, prieštaravimas yra priimtinas;

                     (6)

                     Bosnija ir Hercegovina paprieštaravo apsaugos paraiškai remdamasi tuo, kad tradiciniai terminai, kurių apsaugos paprašė Kroatija, yra reglamentuojami Bosnijos ir Hercegovinos įstatymais kaip terminai, kuriais apibūdinami tam tikri vynai remiantis jų kokybe, spalva arba likutiniu cukraus kiekiu, taip pat kaip terminai, kuriuos tradiciškai naudoja šalies vyndariai. Bosnija ir Hercegovina taip pat teigė, kad tie tradiciniai terminai, kurių apsaugos paprašė Kroatija, yra dalis buvusiosios Jugoslavijos Socialistinės Federacinės Respublikos (JSFR) teisinio paveldo, todėl jie buvo perkelti į šalių, kurios susiformavo skilus buvusiajai JSFR, teisę. Galiausiai, Bosnija ir Hercegovina pabrėžė, kad kroatų kalba yra viena iš oficialiųjų Bosnijos ir Hercegovinos kalbų: tuo galima paaiškinti tam tikrų Kroatijos terminams, naudojamiems vynams apibūdinti, homonimiškų terminų egzistavimą. Tuo pagrindu Bosnija ir Hercegovina paprašė apsaugoti jos gamintojų teisę toliau naudoti tuos terminus po teisės akto, kuriuo suteikiama apsauga Kroatijos tradiciniams terminams, įsigaliojimo;

                     (7)

                     2018 m. rugpjūčio 28 d. raštu Komisija su prieštaravimais susijusius dokumentus perdavė Kroatijai ir pakvietė ją pateikti pastabas per du mėnesius nuo Komisijos rašto pateikimo pagal Reglamento (EB) Nr. 607/2009 39 straipsnio 1 dalį;

                     (8)

                     Kroatija, Bosnija ir Hercegovina elektroniniais laiškais pranešė Komisijai apie savo ketinimą susitikti siekiant susitarimo. Abi šalys paprašė Komisijos dalyvauti susitikime;

                     (9)

                     2019 m. sausio 30 d. įvykusiame susitikime Kroatija pripažino, kad ginčijami tradiciniai terminai dešimtmečiais buvo naudojami keliuose buvusiosios JSFR regionuose, ir užtikrino Bosniją ir Hercegoviną, kad Kroatija neprašys išskirtinės jų naudojimo teisės. Tačiau Kroatija išreiškė savo susirūpinimą dėl tam tikrų tradicinių terminų, kurių apsaugos ji paprašė, naudojimo Bosnijoje ir Hercegovinoje apibūdinant vynus be saugomos kilmės vietos nuorodos ar be saugomos geografinės nuorodos. Bosnija ir Hercegovina patikino, kad jos vykdomas teisės aktų derinimas su Sąjungos teisės aktais tradicinių terminų srityje turėtų išspręsti šią problemą;

                     (10)

                     abi šalys pripažino ne tik turinčios bendrą buvusiosios JSFR teisinį paveldą, bet ir tai, kad jos neišvengiamai naudojasi tais pačiais pagrindiniais slaviškais žodžiais, kaip terminų „saugoma kilmės vietos nuoroda“, „kokybiškas vynas“, „jaunas vynas“, sinonimais. Abi šalys sutiko, kad tais atvejais, kai terminų apsaugos siekia tik viena šalis, kitai šaliai būtų neįmanoma tuos kelis dešimtmečius naudojamus terminus pakeisti kitais, Kroatijos tradiciniams terminais neidentiškais terminais;

                     (11)

                     todėl Kroatija ir Bosnija ir Hercegovina susitarė, kad turėtų būti nustatytas pereinamasis laikotarpis, per kurį Bosnijai ir Hercegovinai turėtų būti leidžiama naudoti saugomus tradicinius terminus vynuogių produktams, neatitinkantiems šiame reglamente nustatytos apibrėžties ir naudojimo sąlygų. Šis pereinamasis laikotarpis turėtų suteikti galimybę Bosnijai ir Hercegovinai laipsniškai suderinti savo teisės aktus su Sąjungos teise arba, atitinkamai pritaikyti vynų, kuriems naudojami tie kroatiški tradiciniai terminai, ženklinimą;

                     (12)

                     Kroatijos su Bosnija ir Hercegovina pasiekto susitarimo turinys Sąjungos teisei neprieštarauja;

                     (13)

                     be to, kadangi atitinkami Bosnijos ir Hercegovinos teisės aktai dar nėra visapusiškai suderinti su Sąjungos teise ir atitinkamai su Reglamento (EB) Nr. 607/2009 35 straipsnio 1 dalies c punkto ii papunkčiu, lygiagrečios Bosnijos ir Hercegovinos paraiškos dėl tiesioginės apsaugos pagal tą reglamentą teikimas negalėtų būti laikomas galimu sprendimu;

                     (14)

                     todėl, atsižvelgiant į gamintojų ir ūkio subjektų, kurie iki šio teisėtai naudojosi tais terminais, interesą, ir siekiant padėti Bosnijai ir Hercegovinai įveikti laikinus sunkumus, reikėtų suteikti pereinamąjį laikotarpį, per kurį būtų galima laipsniškai suderinti Bosnijos ir Hercegovinos teisės aktus su Sąjungos teisės aktais;

                     (15)

                     tačiau šis reglamentas taikomas tik Sąjungos teritorijoje, todėl pereinamasis laikotarpis taikomas tik Bosnijos ir Hercegovinos kilmės vynuogių produktams, kurie yra importuojami į Sąjungą ir joje parduodami naudojant saugomus kroatiškus tradicinius terminus, nors jie ir neatitinka nei apibrėžties, nei naudojimo sąlygų;

                     (16)

                     atsižvelgiant į tai, kas išdėstyta, ir įvertinus tai, kad Kroatijos pateikta paraiška atitinka Reglamento (ES) Nr. 1308/2013 112 straipsnyje ir Reglamento (EB) Nr. 607/2009 40 straipsnio 1 dalyje nustatytas sąlygas, Kroatijos tradiciniai terminai, identifikuojantys Kroatijoje pagamintus vynus, turėtų būti saugomi ir įtraukti į elektroninį registrą „e-Bacchus“;

                     (17)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Toliau nurodyti tradiciniai terminai, pagal kuriuos identifikuojami Kroatijoje pagaminti vynuogių produktai, turėtų būti saugomi ir įtraukti į elektroninį registrą „e-Bacchus“:

                        a)

                        tradiciniai terminai, kaip apibrėžta Reglamento (ES) Nr. 1308/2013 112 straipsnio a punkte:

                                    —

                                    „Vrhunsko vino s kontroliranim zemljopisnim podrijetlom (Vrhunsko vino KZP)“,

                                    —

                                    „Kvalitetno biser vino“,

                                    —

                                    „Vrhunsko pjenušavo vino“,

                                    —

                                    „Kvalitetno vino s kontroliranim zemljopisnim podrijetlom (Kvalitetno vino KZP)“;

                        b)

                        tradiciniai terminai, kaip apibrėžta Reglamento (ES) Nr. 1308/2013 112 straipsnio b punkte:

                                    —

                                    „Opolo“,

                                    —

                                    „Mlado vino“.

                  Tradicinių terminų apibrėžtys ir naudojimo sąlygos išdėstytos šio reglamento priede.

            2 straipsnis
            Pagal 1 straipsnį saugomi terminai gali būti naudojami penkerių metų laikotarpį nuo šio reglamento įsigaliojimo datos apibūdinant vynuogių produktus, kurie neatitinka tame straipsnyje nurodytos apibrėžties ir naudojimo sąlygų, ir kurie iš Bosnijos ir Hercegovinos yra importuojami į Sąjungos teritoriją ir joje yra parduodami, jei tie terminai yra tradiciškai naudojami tos trečiosios šalies teritorijoje.
            Pasibaigus penkerių metų laikotarpiui teisėtai gali būti parduodami tik pirmoje pastraipoje nurodyti vynuogių produktai, kurie buvo importuoti į Sąjungą iš Bosnijos ir Hercegovinos iki pasibaigiant penkerių metų laikotarpiui, iki tol, kol pasibaigs jų atsargos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 14 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 671.

            (2)  2009 m. liepos 14 d. Komisijos reglamentas (EB) Nr. 607/2009, kuriuo nustatomos tam tikros išsamios Tarybos reglamento (EB) Nr. 479/2008 įgyvendinimo taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu (OL L 193, 2009 7 24, p. 60).

            (3)  2018 m. spalio 17 d. Komisijos deleguotasis reglamentas (ES) 2019/33, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl vyno sektoriaus kilmės vietos nuorodų, geografinių nuorodų ir tradicinių terminų apsaugos paraiškų, prieštaravimo procedūros, vartojimo apribojimų, produkto specifikacijų keitimo, apsaugos panaikinimo, ženklinimo ir pateikimo (OL L 9, 2019 1 11, p. 2).

            (4)  OL C 51, 2018 2 10, p. 24.

            PRIEDAS

               1 straipsnyje nurodytų tradicinių terminų apibrėžtys ir naudojimo sąlygos

               „Opolo“

               Pavadinimas. „Opolo“

               Kalba. Kroatų

               Apibrėžtis.„Opolo“ yra tradicinis terminas pagal Reglamento (ES) Nr. 1308/2013 112 straipsnio b punktą. Šis tradicinis terminas, kurį leidžiama naudoti neputojančiam rožiniam vynui, kuriame dominuoja vaisių skonis ir kuris yra pagamintas išskirtinai iš rekomenduojamų Vitis vinifera veislių raudonųjų vynuogių laikantis Patvirtintų vynuogių rūšių nacionaliniame sąraše paskelbto potvarkio (Oficialusis leidinys Nr. 53/2014). Tradiciniu terminu „Opolo“ apibūdinami vynai gaminami pagal baltųjų vynų gamybai taikomą technologiją; jų minimali faktinė alkoholio koncentracija yra 11 % tūrio. Didžiausia tų vynų gamybos išeiga yra 12 000 kg/ha. Analitinis ir juslinis vertinimas yra privalomas. „Opolo“ vynai gali būti nuo šviesiai iki intensyviai rausvos spalvos.

               Atitinkamų saugomų kilmės vietos nuorodų ar geografinių nuorodų sąrašas. Tradicinis terminas „Opolo“ gali būti naudojamas saugomos kilmės vietos nuorodų „Primorska Hrvatska“, „Hrvatska Istra“, „Hrvatsko primorje“, „Sjeverna Dalmacija“, „Dalmatinska zagora“ ir „Srednja i Južna Dalmacija“ vynams, atitinkantiems šio tradicinio termino naudojimo reikalavimus, apibūdinti.

               Vynuogių produktų kategorijos. Vynas, kaip apibrėžta Reglamento (ES) Nr. 1308/2013 VII priedo II dalies 1 punkte.

               „Vrhunsko vino s kontroliranim zemljopisnim podrijetlom (Vrhunsko vino KZP)“

               Pavadinimas.„Vrhunsko vino s kontroliranim zemljopisnim podrijetlom (Vrhunsko vino KZP)“, kuris gali būti papildomas pavadinimu:

                        —

                        „Arhivsko vino“: jei vynas penkerius metus ar ilgiau laikomas rūsyje (iš jų ne trumpiau kaip trejus metus – buteliuose),

                        —

                        „Desertno vino“: jei vynas pagamintas perdirbant pernokusias arba džiovintas vynuoges, nepridedant jokių medžiagų. Natūrali jo alkoholio koncentracija yra ne mažesnė kaip 16 % tūrio, o faktinė alkoholio koncentracija – ne mažesnė kaip 9 % tūrio,

                        —

                        „Kasna berba“: jei vynas gaminamas iš pernokusių vynuogių, kurių misos tankis pagal Ekslės skalę yra ne mažesnis kaip 94°,

                        —

                        „Izborna berba“: jei vynas pagamintas iš specialiai atrinktų vynuogių, kurių misos tankis pagal Ekslės skalę yra ne mažesnis kaip 105°,

                        —

                        „Izborna berba bobica“: jei vynas pagamintas iš atrinktų, pernokusių ir Botrytis užkrėstų vynuogių, kurių misos tankis pagal Ekslės skalę yra ne mažesnis kaip 127°,

                        —

                        „Izborna berba prosušenih bobica“: jei vynas pagamintas iš atrinktų, pernokusių vynuogių, kurių misos tankis pagal Ekslės skalę yra ne mažesnis kaip 154°,

                        —

                        „Ledeno vino“: jei vynas pagamintas iš ne aukštesnėje kaip -7 °C temperatūroje nuskintų ir neatšildžius perdirbtų vynuogių, kurių misos tankis pagal Ekslės skalę yra ne mažesnis kaip 127°.

               Kalba. Kroatų

               Apibrėžtis. „Vrhunsko vino s kontroliranim zemljopisnim podrijetlom (Vrhunsko vino KZP) yra tradicinis terminas pagal Reglamento (ES) Nr. 1308/2013 112 straipsnio a punktą. Šis tradicinis terminas yra termino „saugoma kilmės vietos nuoroda“ sinonimas, kurį leidžiama naudoti apibūdinant iš rekomenduojamų Vitis vinifera vynuogių rūšių laikantis Patvirtintų vynuogių rūšių nacionaliniame sąraše paskelbto potvarkio (Oficialusis leidinys Nr. 53/2014) pagamintus vynus. Tų vynų natūrali alkoholio koncentracija turi būti ne mažesnė kaip:

                        —

                        10 % tūrio B zonoje,

                        —

                        10,5 % tūrio C I zonoje,

                        —

                        11 % tūrio CII zonoje.

                  Didžiausia tų vynų gamybos išeiga yra:

                        —

                        10 000 kg/ha (6 000 l/ha) B zonoje,

                        —

                        11 000 kg (6 600 l/ha) CI ir CII zonose.

                  Sodrinti, saldinti, rūgštinti ir mažinti rūgštingumą draudžiama. Analitinis ir juslinis vertinimas yra privalomas. Atsižvelgiant į vynuogių prinokimo laipsnį ir vyno gamybos bei brandinimo procesus, gali būti naudojami šie papildomi terminai:

                        —

                        „Arhivsko vino“,

                        —

                        „Desertno vino“,

                        —

                        „Kasna berba“,

                        —

                        „Izborna berba“,

                        —

                        „Izborna berba bobica“,

                        —

                        „Izborna berba prosušenih bobica“,

                        —

                        „Ledeno vino“.

               Atitinkamų saugomų kilmės vietos nuorodų ar geografinių nuorodų sąrašas. Tradicinis terminas „Vrhunsko vino s kontroliranim zemljopisnim podrijetlom“ („Vrhunsko vino KZP“) gali būti naudojamas visiems Kroatijos vynams su saugoma kilmės nuoroda, atitinkantiems šio tradicinio termino naudojimo reikalavimus, apibūdinti.

               Vynuogių produktų kategorijos. Vynas, kaip apibrėžta Reglamento (ES) Nr. 1308/2013 VII priedo II dalies 1 punkte.

               „Kvalitetno biser vino“

               Pavadinimas:„Kvalitetno biser vino“

               Kalba. Kroatų

               Apibrėžtis.„Kvalitetno biser vino“ yra tradicinis terminas pagal Reglamento (ES) Nr. 1308/2013 112 straipsnio a punktą. Šis tradicinis terminas yra termino saugoma kilmės vietos nuoroda sinonimas, kurį leidžiama naudoti apibūdinant pusiau putojantį vyną, pagamintą iš kokybiškų vynų, jauno rauginamo vyno, vynuogių misos arba rauginamos vynuogių misos, gaminamų iš rekomenduojamų Vitis vinifera vynuogių rūšių laikantis Patvirtintų vynuogių rūšių nacionaliniame sąraše paskelbto potvarkio (Oficialusis leidinys Nr. 53/2014). Tradiciniu terminu „Kvalitetno biser vino“ žymimų vynų visuminė alkoholio koncentracija turi neviršyti 9 % tūrio, o faktinė alkoholio koncentracija – 7 % tūrio. Vyne dėl ištirpusio anglies dioksido susidarantis perteklinis slėgis, kai vynas laikomas uždarose talpose 20 °C temperatūroje, turi būti ne mažesnis kaip 1 baras ir ne didesnis kaip 2,5 baro.

               Atitinkamų saugomų kilmės vietos nuorodų ar geografinių nuorodų sąrašas. Tradicinis terminas „Kvalitetno biser vino“ gali būti naudojamas visiems Kroatijos pusiau putojantiems vynams su saugoma kilmės vietos nuoroda, atitinkantiems šio tradicinio termino naudojimo reikalavimus, apibūdinti.

               Vynuogių produktų kategorijos. Pusiau putojantis vynas, kaip apibrėžta Reglamento (ES) Nr. 1308/2013 VII priedo II dalies 8 punkte.

               „Mlado vino“

               Pavadinimas.„Mlado vino“

               Kalba. Kroatų

               Apibrėžtis.„Mlado vino“ yra tradicinis terminas pagal Reglamento (ES) Nr. 1308/2013 112 straipsnio b punktą. Šis tradicinis terminas, kurį leidžiama naudoti vynams, pagamintiems iš rekomenduojamų Vitis vinifera vynuogių rūšių laikantis Patvirtintų vynuogių rūšių nacionaliniame sąraše paskelbto potvarkio (Oficialusis leidinys Nr. 53/2014), kurių rūgimo procesas yra pasibaigęs arba beveik pasibaigęs. Vynai, kuriems apibūdinti naudojamas tradicinis pavadinimas „Mlado vino“, turi būti pateikiami rinkai iki kalendorinių metų, kuriais buvo nuimtas vynuogių derlius, gruodžio 31 d.

               Atitinkamų saugomų kilmės vietos nuorodų ar geografinių nuorodų sąrašas. Tradicinis terminas „Mlado vino“ gali būti naudojamas visiems Kroatijos pusiau putojantiems vynams su saugoma kilmės vietos nuoroda, atitinkantiems šio tradicinio termino naudojimo reikalavimus, apibūdinti.

               Vynuogių produktų kategorijos. Vynas, kaip apibrėžta Reglamento (ES) Nr. 1308/2013 VII priedo II dalies 1 punkte.

               „Vrhunsko pjenušavo vino“

               Pavadinimas.„Vrhunsko pjenušavo vino“

               Kalba. Kroatų

               Apibrėžtis.„Vrhunsko pjenušavo vino“ yra tradicinis terminas pagal Reglamento (ES) Nr. 1308/2013 112 straipsnio a punktą. Šis tradicinis terminas yra termino „saugoma kilmės vietos nuoroda“ sinonimas, naudojamas apibūdinant putojančius vynus, pagamintus pirmojo alkoholinio rauginimo metu iš šviežių vynuogių arba misos ir antrojo alkoholinio rauginimo metu iš kokybiškų arba aukščiausios kokybės vynų gamybai tinkamo vyno, gaminamų iš rekomenduojamų Vitis vinifera vynuogių rūšių laikantis Patvirtintų vynuogių rūšių nacionaliniame sąraše paskelbto potvarkio (Oficialusis leidinys Nr. 53/2014). Putojančių vynų, kuriems apibūdinti naudojamas tradicinis terminas „Vrhunsko pjenušavo vino“, faktinė alkoholio koncentracija turi būti ne mažesnė kaip 10 % tūrio, o vyne dėl ištirpusio anglies dioksido susidarantis perteklinis slėgis, kai vynas laikomas uždarose talpose 20 °C temperatūroje, turi būti ne mažesnis kaip 3 barai.

               Atitinkamų saugomų kilmės vietos nuorodų ar geografinių nuorodų sąrašas. Tradicinis terminas „Vrhunsko pjenušavo vino“ gali būti naudojamas visiems Kroatijos putojantiems vynams su saugoma kilmės vietos nuoroda, atitinkantiems šio tradicinio termino naudojimo reikalavimus, apibūdinti.

               Vynuogių produktų kategorijos. Putojantis vynas, kaip apibrėžta Reglamento (ES) Nr. 1308/2013 VII priedo II dalies 4 punkte.

               „Kvalitetno vino s kontroliranim zemljopisnim podrijetlom (Kvalitetno vino KZP)“

               Pavadinimas.„Kvalitetno vino s kontroliranim zemljopisnim podrijetlom (Kvalitetno vino KZP)“, kuris gali būti papildomas pavadinimu:

                        —

                        „Mlado vino“: jei tai vynas, pagamintas iš rekomenduojamų Vitis vinifera vynuogių rūšių laikantis Patvirtintų vynuogių rūšių nacionaliniame sąraše paskelbto potvarkio (Oficialusis leidinys Nr. 53/2014). Šio vyno rūgimo procesas gali būti pasibaigęs arba beveik pasibaigęs, jis pateikiamas rinkai iki kalendorinių metų, kuriais buvo nuimtas vynuogių derlius, gruodžio 31 d.,

                        —

                        „Arhivsko vino“: jei vynas laikomas rūsyje ne trumpiau kaip penkerius metus, iš kurių paskutinius trejus metus – išpilstytas į butelius,

                        —

                        „Desertno vino“: jei vynas pagamintas perdirbant pernokusias arba džiovintas vynuoges, natūrali jo alkoholio koncentracija yra ne mažesnė kaip 16 % tūrio, o faktinė alkoholio koncentracija – ne mažesnė kaip 9 % tūrio.

               Kalba. Kroatų

               Apibrėžtis.„Kvalitetno vino s kontroliranim zemljopisnim podrijetlom (Kvalitetno vino KZP)“ yra tradicinis terminas pagal Reglamento (ES) Nr. 1308/2013 112 straipsnio a punktą. Šis tradicinis terminas yra termino „saugoma kilmės vietos nuoroda“ sinonimas, kurį leidžiama naudoti apibūdinant iš rekomenduojamų Vitis vinifera vynuogių rūšių laikantis Patvirtintų vynuogių rūšių nacionaliniame sąraše paskelbto potvarkio (Oficialusis leidinys Nr. 53/2014) pagamintus vynus. Vyno, kuriam apibūdinti naudojamas tradicinis pavadinimas „Kvalitetno vino s kontroliranim zemljopisnim podrijetlom (Kvalitetno vino KZP)“, natūrali alkoholio koncentracija turi būti ne mažesnė kaip:

                        —

                        8,5 % tūrio B zonoje,

                        —

                        9,0 % tūrio C1 zonoje,

                        —

                        9,5 % tūrio CII zonoje.

                  Didžiausia tų vynų gamybos išeiga yra:

                        —

                        11 000 kg/ha (7 700 l/ha) B zonoje,

                        —

                        12 000 kg (8 400 l/ha) CI ir CII zonose.

                  Analitinis ir juslinis vertinimas yra privalomas.

               Atitinkamų saugomų kilmės vietos nuorodų ar geografinių nuorodų sąrašas. Tradicinis terminas „Kvalitetno vino s kontroliranim zemljopisnim (Kvalitetno vino KZP)“ gali būti naudojamas visiems Kroatijos vynams su saugoma kilmės vietos nuoroda, atitinkantiems šio tradicinio termino naudojimo reikalavimus, apibūdinti.

               Vynuogių produktų kategorijos. Vynas, kaip apibrėžta Reglamento (ES) Nr. 1308/2013 VII priedo II dalies 1 punkte.


title: KOMISIJOS ĮGYVENDINIMO REGLAMENTAS (ES) …/... kuriuo dėl metinio automatinių informacijos mainų veiksmingumo įvertinimo pateikimo formos bei sąlygų ir dėl statistinių duomenų, kuriuos valstybės narės turi pateikti vertinimo pagal Tarybos direktyvą 2011/16/ES tikslais, sąrašo iš dalies keičiamas Įgyvendinimo reglamentas (ES) 2015/2378

text:
KOMISIJOS ĮGYVENDINIMO REGLAMENTAS (ES) …/...

               2018 01 22

               kuriuo dėl metinio automatinių informacijos mainų veiksmingumo įvertinimo pateikimo formos bei sąlygų ir dėl statistinių duomenų, kuriuos valstybės narės turi pateikti vertinimo pagal Tarybos direktyvą 2011/16/ES tikslais, sąrašo iš dalies keičiamas Įgyvendinimo reglamentas (ES) 2015/2378

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. vasario 15 d. Tarybos direktyvą 2011/16/ES dėl administracinio bendradarbiavimo apmokestinimo srityje ir panaikinančią Direktyvą 77/799/EEB
                  1
               , ypač į jos 23 straipsnio 3 ir 4 dalis,

               kadangi:

               (1)Direktyvos 2011/16/ES 23 straipsnio 3 dalyje numatyta, kad valstybės narės pateikia Komisijai metinį automatinių informacijos mainų veiksmingumo įvertinimą;

               (2)Direktyvos 2011/16/ES 23 straipsnio 4 dalyje numatytas statistinių duomenų, kuriuos valstybės narės turi pateikti tos direktyvos vertinimo tikslais, sąrašo nustatymas;

               (3)į sąrašą neįtraukti statistiniai duomenys apie privalomus informacijos mainus, vykdomus pagal Direktyvos 2011/16/ES 8a straipsnį, nes tokius duomenis Komisija gaus iš centrinio registro, sukurto pagal Direktyvos 2011/16/ES 21 straipsnio 5 dalį;

               (4)todėl Komisijos įgyvendinimo reglamentas (ES) 2015/2378
                  2
                turėtų būti atitinkamai iš dalies pakeistas;

               (5)šiame reglamente numatytos priemonės atitinka Administracinio bendradarbiavimo apmokestinimo srityje komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamento (ES) 2015/2378 pakeitimai

               Įgyvendinimo reglamentas (ES) 2015/2378 iš dalies keičiamas taip:

               1) įterpiami šie 2c ir 2d straipsniai:

               „2c straipsnis

               Metinio įvertinimo pateikimo forma ir sąlygos

               1. Metinio automatinių informacijos mainų veiksmingumo įvertinimo pateikimo ir pranešimo apie pasiektus praktinius rezultatus pagal Direktyvos 2011/16/ES 23 straipsnio 3 dalį forma nustatyta šio reglamento VIII priede.

               2. Valstybės narės, naudodamos 1 dalyje nurodytą formą, ne vėliau kaip kiekvienų metų balandžio 1 d. metinį įvertinimą elektroninėmis priemonėmis pateikia Komisijai. Įvertinimas apima praėjusių kalendorinių metų laikotarpį.

               2d straipsnis

               Statistinių duomenų sąrašas

               1. Statistinių duomenų, kuriuos reikalaujama pateikti vykdant visų formų administracinį bendradarbiavimą, išskyrus privalomus automatinius informacijos mainus, sąrašas pagal Direktyvos 2011/16/ES 23 straipsnio 4 dalį nustatytas šio reglamento IX priede.

               Statistinių duomenų, kuriuos vykdant privalomus automatinius informacijos mainus reikalaujama pateikti pagal Direktyvos 2011/16/ES 8 straipsnio 1 dalį, sąrašas nustatytas šio reglamento X priede.

               Statistinių duomenų, kuriuos vykdant privalomus automatinius informacijos mainus reikalaujama pateikti pagal Direktyvos 2011/16/ES 8 straipsnio 3a dalį, sąrašas nustatytas šio reglamento XI priede.

               Statistinių duomenų, kuriuos vykdant privalomus automatinius informacijos mainus reikalaujama pateikti pagal Direktyvos 2011/16/ES 8aa straipsnį, sąrašas nustatytas šio reglamento XII priede.

               2. Valstybės narės, remdamosi IX priede nurodytu sąrašu, ne vėliau kaip kiekvienų metų balandžio 1 d. elektroninėmis priemonėmis pateikia Komisijai statistinius duomenis apie visų formų administracinį bendradarbiavimą, išskyrus privalomus automatinius informacijos mainus, per praėjusius kalendorinius metus.

               3. Valstybės narės, remdamosi X, XI ir XII prieduose nurodytais sąrašais, ne vėliau kaip kiekvienų metų lapkričio 1 d. elektroninėmis priemonėmis pateikia Komisijai statistinius duomenis apie privalomus automatinius informacijos mainus.

               2) VIII, IX, X, XI ir XII priedai pridedami, kaip nurodyta šio reglamento priede.

               2 straipsnis

               Įsigaliojimas ir taikymas

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 01 22

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 64, 2011 3 11, p.1.

                     (2)

                        2015 m. gruodžio 15 d. Komisijos įgyvendinimo reglamentas (ES) 2015/2378, kuriuo nustatomos išsamios tam tikrų Tarybos direktyvos 2011/16/ES dėl administracinio bendradarbiavimo apmokestinimo srityje nuostatų įgyvendinimo taisyklės ir panaikinamas Įgyvendinimo reglamentas (ES) Nr. 1156/2012 (OL L 332, 2015 12 18, p. 19).

    ---documentbreak---

               PRIEDAS

               prie

               KOMISIJOS ĮGYVENDINIMO REGLAMENTO (ES) …/...

               kuriuo dėl metinio automatinių informacijos mainų veiksmingumo įvertinimo pateikimo formos bei sąlygų ir dėl statistinių duomenų, kuriuos valstybės narės turi pateikti vertinimo pagal Tarybos direktyvą 2011/16/ES tikslais, sąrašo iš dalies keičiamas Įgyvendinimo reglamentas (ES) 2015/2378

               Reglamentas (ES) Nr. 2015/2378 papildomas šiais priedais:

               VIII PRIEDAS

               2c straipsnyje nurodyta forma

               Pateikimo pagal Direktyvos 2011/16/ES 23 straipsnio 3 dalį formoje nurodoma toliau išvardyta informacija apie:

               — į klausimyną atsakančios valstybės narės tapatybę;

               — disponavimą informacija valstybėje narėje;

               — stebėjimą, ar buvo išsiųsti dvišaliai metiniai atsiliepimai pagal 14 straipsnio 2 dalį;

               — automatinių informacijos mainų veiksmingumą;

               — gautos informacijos tvarkymą ir iškilusias pagrindines bendrąsias technines (IT) problemas;

               — gautos informacijos kokybę, nurodant gavėjų / šalių tapatybę, dėl gautos informacijos turinio kilusias problemas ir susijusius pasiūlymus;

               — informacijos apie taisyklių laikymąsi panaudojimą ir veiksmingumą, nurodant informacijos naudingumą plačiąja prasme, faktinį ir būsimą informacijos naudojimą, informacijos naudojimą pagal mokesčių sritį, administracinį bendradarbiavimą, kurį paskatino naudojimasis gauta informacija;

               — pasiektus praktinius rezultatus, be kita ko, bendrą rezultatą (įskaitant specialius projektus), konkrečius specialių projektų rezultatus, administracines ir kitas susijusias automatinių informacijos mainų plėtojimo ir vykdymo sąnaudas, pasikartojančių automatinių informacijos mainų operacijų administracines sąnaudas, kitas susijusias mokestinių prievolių vykdymo operacijų sąnaudas, teigiamą ir neigiamą patirtį, pagrindines priežastis, dėl kurių pradedami bylinėjimosi ir teismo procesai;

               — pareigos teikti ataskaitas pagal šalis atitinkamoms valstybėms narėms įvykdymo rodiklis (ataskaitų pagal šalis, gautų iš kitų valstybių narių mokesčių administratorių, skaičius / ataskaitų pagal šalis, kurios turi būti gautos iš kitų valstybių narių mokesčių administratorių, skaičius);

               — ataskaitas teikiančių subjektų pareigos teikti ataskaitas pagal šalis įvykdymo rodiklis (gautų ataskaitų pagal šalis skaičius / ataskaitų pagal šalis, kurios turi būti pateiktos, skaičius);

               — visų jurisdikcijų, kuriose Sąjungoje įsikūrusių ataskaitas teikiančių subjektų pagrindiniai patronuojantys subjektai reziduoja, bet išsamios ataskaitos pagal šalis nebuvo pateiktos arba jomis nebuvo apsikeista, sąrašas.

               IX PRIEDAS

               2d straipsnyje nurodytas sąrašas

               Statistiniai duomenys, kuriuos reikalaujama pateikti vykdant visų formų administracinį bendradarbiavimą, išskyrus privalomus automatinius informacijos mainus, nurodyti Direktyvos 2011/16/ES 23 straipsnio 4 dalyje, apima tokią informaciją:

               — valstybės narės tapatybę;

               — metus.

               — A dalis. Informacijos mainų statistiniai duomenys pagal valstybes nares:

               — apie keitimąsi prašoma informacija (Direktyvos 2011/16/ES 5, 6 ir 7 straipsniai);

               — išsiųstų prašymų skaičius;

               — gautų atsakymų skaičius;

               — per šešis mėnesius gautų išsamių atsakymų skaičius;

               — atsakymų, su kuriais susijusi informacija (visa arba jos dalis) buvo gauta per du mėnesius, skaičius;

               — gautų prašymų skaičius;

               — išsiųstų atsakymų skaičius;

               — atsisakymų suteikti informaciją remiantis Direktyvos 2011/16/ES 17 straipsniu skaičius;

               — apie spontaniškus mainus turima informacija (Direktyvos 2011/16/ES 9 ir 10 straipsniai);

               — pranešimų, išsiųstų spontaniškai keičiantis informacija, skaičius;

               — pranešimų, gautų spontaniškai keičiantis informacija, skaičius

               — išsiųstų tarpvalstybinių sprendimų skaičius;

               — gautų tarpvalstybinių sprendimų skaičius;

               — išsiųstų vienašalių išankstinių kainodaros susitarimų skaičius;

               — gautų vienašalių išankstinių kainodaros susitarimų skaičius.

               B dalis. Statistiniai duomenys apie kitas administracinio bendradarbiavimo formas:

               — apie buvimą administracinėse patalpose ir dalyvavimą atliekant administracinius tyrimus (Direktyvos 2011/16/ES 11 straipsnis);

               — gautų prašymų būti administracinėse patalpose ir dalyvauti atliekant administracinius tyrimus skaičius;

               — apie vienalaikį patikrinimą (Direktyvos 2011/16/ES 12 straipsnis);

               — vienalaikių patikrinimų, kuriuos inicijavo valstybė narė, skaičius;

               — vienalaikių patikrinimų, kuriuose dalyvavo valstybė narė, skaičius;

               — apie prašymus pateikti informaciją (Direktyvos 2011/16/ES 13 straipsnis);

               — išsiųstų prašymų pateikti informaciją skaičius;

               — gautų prašymų pateikti informaciją skaičius;

               — apie atsiliepimus (Direktyvos 2011/16/ES 14 straipsnis);

               — išsiųstų prašymų pateikti atsiliepimus skaičius;

               — gautų atsiliepimų skaičius;

               — gautų prašymų pateikti atsiliepimus skaičius;

               — išsiųstų atsiliepimų skaičius.

               C dalis. Statistiniai duomenys apie apskaičiuotas papildomas pajamas arba įvertinto mokesčio padidėjimą dėl administracinio bendradarbiavimo. Šioje dalyje nurodyta informacija nėra privaloma. Statistiniai duomenys gauti:

               — iš keitimosi prašoma informacija

               — iš spontaniškų mainų turima informacija

               — atlikus vienalaikius patikrinimus

               — bendras skaičius ir atvejų skaičius.

               X PRIEDAS

               2d straipsnyje nurodytas sąrašas

               Statistiniai duomenys, kuriuos pagal Direktyvos 2011/16/ES 23 straipsnio 4 dalį reikalaujama pateikti vykdant privalomus automatinius informacijos apie tos direktyvos 8 straipsnio 1 dalyje nurodytų kategorijų pajamas ir kapitalą mainus, apima tokią informaciją:

               — visų Direktyvos 2011/16/ES 8 straipsnio 1 dalyje nurodytų kategorijų pajamų ir kapitalo atveju: statistinius duomenis apie pranešimą ir mokesčių mokėtoją;

               — su darbo santykiais susijusių pajamų ir direktoriaus tantjemų ir atlyginimo atveju: statistinius duomenis apie pranešimą ir gavėją, pranešimą ir mokėtoją, gavėją ir santykį, mokėtoją ir santykį, gavėją ir pajamas;

               — pensijų atveju: statistinius duomenis apie pranešimą ir gavėją, pranešimą ir mokėtoją, gavėją, mokėtoją, sistemą, pajamas;

               — gyvybės draudimo produktų atveju: statistinius duomenis apie pranešimą ir polisą, polisą apskritai, įvykį;

               — nekilnojamojo turto turėjimo ir pajamų iš jo atveju: statistinius duomenis apie pranešimą ir šalį, šalį apskritai, turto kiekį ir vertę, sandorių kiekį ir vertę, paskolos atvejų kiekį ir vertę, pajamų iš teisių kiekį ir vertę;

               — pranešimų apie statusą atveju: statistinius duomenis apie statuso pranešimus, statuso pranešimo klaidas;

               — pranešimų, kuriuose nepateikta jokių duomenų, atveju: statistinius duomenis apie duomenų nebuvimą.

               XI PRIEDAS

               2d straipsnyje nurodytas sąrašas

               Statistiniai duomenys, kuriuos pagal Direktyvos 2011/16/ES 8 straipsnio 3a dalį reikalaujama pateikti vykdant privalomus automatinius informacijos mainus, nurodyti tos direktyvos 23 straipsnio 4 dalyje, apima tokią informaciją:

               — kiekvieno pranešimo atveju: statistinius duomenis apie kilmės šalį ir paskirties šalį, visą įrašų skaičių, bendras mokėjimų sumas;

               — kiekvienos kilmės šalies atveju: statistinius duomenis apie bendrą ataskaitas teikiančių finansų įstaigų skaičių, bendras mokėjimų sumas;

               — kiekvienos unikalios sąskaitos atveju: statistinius duomenis apie sąskaitos turėtojų kiekį, mokėjimų kategoriją, sumą pagal mokėjimų kategoriją;

               — kiekvienos sąskaitos atveju: statistinius duomenis apie sąskaitos turėtojo tipą, sąskaitos turėtojo mokesčių mokėtojo identifikacinį numerį arba jo funkcinį ekvivalentą, sąskaitos turėtojo rezidencijos šalį, fizinius asmenis, kurie yra sąskaitos turėtojai, uždarytas sąskaitas, nenaudojamas sąskaitas;

               — kiekvieno sąskaitos turėtojo atveju: statistinius duomenis apie kontroliuojančiojo asmens tipą, kontroliuojančiojo asmens mokesčių mokėtojo identifikacinį numerį arba jo funkcinį ekvivalentą, kontroliuojančiojo asmens rezidencijos šalį, fizinius asmenis, kurie yra kontroliuojantieji asmenys.

               XII PRIEDAS

               2d straipsnyje nurodytas sąrašas

               Statistiniai duomenys, kuriuos pagal Direktyvos 2011/16/ES 8aa straipsnį reikalaujama pateikti vykdant privalomus automatinius informacijos mainus, nurodyti tos direktyvos 23 straipsnio 4 dalyje, apima tokią informaciją:

               — ataskaitų pagal šalis, gautų iš ataskaitas teikiančių subjektų, skaičių;

               — ataskaitų pagal šalis, kurias turi pateikti ataskaitas teikiantys subjektai, bet kurios dar negautos arba pateiktos tik iš dalies, suskirstymas pagal TĮG pagrindinių patronuojančiųjų subjektų jurisdikcijas, skaičių;

               — ataskaitų pagal šalis, gautų iš kiekvienos kitos valstybės narės, skaičių;

               — ataskaitų pagal šalis, kurios turi būti gautos iš kiekvienos kitos valstybės narės, bet kurios dar negautos, skaičių;

               — ataskaitų pagal šalis, išsiųstų kiekvienai kitai valstybei narei, skaičių;


title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamos Įgyvendinimo reglamento (ES) Nr. 809/2014 nuostatos dėl etikečių pateikimo reikalavimo, taikomo su kanapių auginimo plotais susijusioms pagalbos paraiškoms

text:
KOMISIJOS ĮGYVENDINIMO REGLAMENTAS (ES) …/...

               2018 05 14

               kuriuo iš dalies keičiamos Įgyvendinimo reglamento (ES) Nr. 809/2014 nuostatos dėl etikečių pateikimo reikalavimo, taikomo su kanapių auginimo plotais susijusioms pagalbos paraiškoms

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008
                  1
               , ypač į 78 straipsnio pirmos pastraipos b punktą,

               kadangi:

               (1)pagal Komisijos įgyvendinimo reglamento (ES) Nr. 809/2014
                  2
                17 straipsnio 7 dalies pirmos pastraipos c punktą su plotais, kuriuose auginamos kanapės, susijusioje bendrojoje paraiškoje turi būti pateikiamos oficialios sėklų pakuotės etiketės pagal Tarybos direktyvą 2002/57/EB
                  3
               ;

               (2)Komisijos deleguotojo reglamento (ES) Nr. 639/2014
                  4
                su pakeitimais, padarytais Komisijos deleguotuoju reglamentu (ES) …./…
                  5
               , 9 straipsnio 1 dalyje numatytas alternatyvus saugotinų veislių kanapių sėklos sertifikavimas pagal Komisijos direktyvą 2008/62/EB
                  6
               ;

               (3)todėl Įgyvendinimo reglamento (ES) Nr. 809/2014 17 straipsnio 7 dalies pirmos pastraipos c punktą reikėtų iš dalies pakeisti ir nurodyti dokumentus, kurie, pagal Direktyvą 2008/62/EB sertifikuotų saugotinų veislių atveju, būtų priimami kaip oficialios etiketės;

               (4)todėl Įgyvendinimo reglamentas (ES) Nr. 809/2014 turėtų būti atitinkamai iš dalies pakeistas;

               (5)šiame reglamente nustatytos priemonės atitinka Tiesioginių išmokų komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamento (ES) Nr. 809/2014 17 straipsnio 7 dalies pirmos pastraipos c punktas pakeičiamas taip:

                  „c) oficialios etiketės, kuriomis ženklinamos sėklų pakuotės pagal Tarybos direktyvą 2002/57/EB*, ypač pagal jos 12 straipsnį, arba bet kuris kitas valstybės narės lygiaverčiu pripažįstamas dokumentas; arba, pagal Komisijos direktyvą 2008/62/EB** sertifikuotų saugotinų veislių atveju, tiekėjo etiketės arba spausdintas užrašas ar spaudas, kuriais ženklinamos saugotinų veislių sėklų pakuotės, kaip nurodyta tos direktyvos 18 straipsnyje.

               *
                     2002 m. birželio 13 d. Tarybos direktyva 2002/57/EB dėl prekybos aliejinių ir pluoštinių augalų sėkla (OL L 193, 2002 7 20, p. 74).

               **
                     2008 m. birželio 20 d. Komisijos direktyva 2008/62/EB, numatanti tam tikras leidžiančias nukrypti nuostatas, taikomas žemės ūkio vietinių populiacijų ir veislių, kurios natūraliai prisitaikiusios prie vietos ir regiono sąlygų ir kurioms gresia genetinė erozija, patvirtinimui ir prekybai tų vietinių populiacijų bei veislių sėkla ir sėklinėmis bulvėmis (OL L 162, 2008 6 21, p. 13).“

               2 straipsnis

               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 05 14

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 347, 2013 12 20, p. 549.

                     (2)

                        2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

                     (3)

                        2002 m. birželio 13 d. Tarybos direktyva 2002/57/EB dėl prekybos aliejinių ir pluoštinių augalų sėkla (OL L 193, 2002 7 20, p. 74).

                     (4)

                        2014 m. kovo 11 d. Komisijos deleguotasis reglamentas (ES) Nr. 639/2014, kuriuo papildomas Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės, ir iš dalies keičiamas to reglamento X priedas (OL L 181, 2014 6 20, p. 1).

                     (5)

                        OL […].

                     (6)

                        2008 m. birželio 20 d. Komisijos direktyva 2008/62/EB, numatanti tam tikras leidžiančias nukrypti nuostatas, taikomas žemės ūkio vietinių populiacijų ir veislių, kurios natūraliai prisitaikiusios prie vietos ir regiono sąlygų ir kurioms gresia genetinė erozija, patvirtinimui ir prekybai tų vietinių populiacijų bei veislių sėkla ir sėklinėmis bulvėmis (OL L 162, 2008 6 21, p. 13).


title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamas Įgyvendinimo reglamentas (ES) Nr. 808/2014, kuriuo nustatomos Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, taikymo taisyklės

text:
KOMISIJOS ĮGYVENDINIMO REGLAMENTAS (ES) …/...

               2018 07 30

               kuriuo iš dalies keičiamas Įgyvendinimo reglamentas (ES) Nr. 808/2014, kuriuo nustatomos Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, taikymo taisyklės

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, ir panaikinantį Tarybos reglamentą (EB) Nr. 1698/2005
                  1
               , ypač į jo 8 straipsnio 3 dalį,

               kadangi:

               (1)Komisijos įgyvendinimo reglamentu (ES) Nr. 808/2014
                  2
                nustatytos Reglamento (ES) Nr. 1305/2013 taikymo taisyklės. Europos Parlamento ir Tarybos reglamentu (ES) 2017/2393
                  3
                iš dalies pakeistas Reglamentas (ES) Nr. 1305/2013 supaprastinant Europos žemės ūkio fondui kaimo plėtrai (EŽŪFKP) taikomas taisykles. Todėl Reglamento (ES) Nr. 1305/2013 įgyvendinimo taisyklės turėtų būti atitinkamai iš dalies pakeistos;

               (2)buvo panaikinta prievolė pagal specialią kvietimo teikti pasiūlymus procedūrą atrinkti įstaigas konsultacijoms teikti. Todėl kvietimų teikti pasiūlymus įgyvendinimo taisyklės turėtų būti išbrauktos;

               (3)Reglamento (ES) Nr. 1305/2013 2 straipsnio 1 dalies n punkte nustatytos taisyklės, pagal kurias jaunieji ūkininkai gali įsisteigti kartu su kitais ūkininkais, o to reglamento 2 straipsnio 1 dalies s punkte pateikta termino „įsisteigimo diena“ apibrėžtis. Todėl turėtų būti suderintos Įgyvendinimo reglamento (ES) Nr. 808/2014 I priedo 1 dalies 8 punkto nuostatos dėl jaunojo ūkininko. Be to, dėl Komisijos įgyvendinimo reglamento (ES) Nr. 809/2014
                  4
                57 straipsnio, kuriame nustatytos ūkio ir verslo plėtros taisyklės, išbraukimo taip pat reikėtų supaprastinti Įgyvendinimo reglamente (ES) Nr. 808/2014 nustatytas taisykles dėl verslo plano;

               (4)buvo supaprastintos finansinių priemonių taisyklės. Konkrečiai, Reglamento (ES) Nr. 1305/2013 49 straipsnio 4 dalyje nustatyta nuo veiksmų, remiamų finansinėmis priemonėmis, atrankos kriterijų taikymo nukrypti leidžianti nuostata. Įgyvendinimo reglamento (ES) Nr. 808/2014 I priedo 1 dalies 8 punktas turėtų būti suderintas su šia nukrypti leidžiančia nuostata;

               (5)siekiant išvengti nereikalingos administracinės naštos ir, visų pirma, dažno finansavimo planų keitimo, būtina išaiškinti, kad riba, iki kurios gali būti viršijami kiekvienos programos finansiniame plane nurodyti planuojami EŽŪFKP įnašai, apskaičiuojama kiekvienai priemonei skirtos bendros sumos lygmeniu;

               (6)Reglamento (ES) Nr. 1305/2013 39a straipsnyje numatyta skirti paramą ūkininkams naudojantis konkrečiam sektoriui pritaikyta pajamų stabilizavimo priemone, o to reglamento 37 straipsniu leista remti žemės ūkio draudimo sutartis, kuriomis padengiami nuostoliai, viršijantys 20 % vidutinės metinės produkcijos vertės, patirti dėl neigiamo poveikio aplinkai, gyvūnų arba augalų ligų, kenksmingųjų organizmų antpuolių ar su aplinka susijusių įvykių. Remiantis Reglamento (ES) Nr. 1305/2013 8 straipsnio 1 dalies h punktu, finansiniame plane turėtų būti nurodyta planuojama EŽŪFKP parama ir įnašo lygis;

               (7)todėl Įgyvendinimo reglamentas (ES) Nr. 808/2014 turėtų būti atitinkamai iš dalies pakeistas;

               (8)šiame reglamente numatytos priemonės atitinka Kaimo plėtros komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamentas (ES) Nr. 808/2014 iš dalies keičiamas taip:

               (1) 7 straipsnis išbraukiamas;

               (2) 8 straipsnio 1 dalis išbraukiama;

               (3) I priedo 1 dalis iš dalies keičiama taip:

               a)8 punktas „Atrinktų priemonių aprašymas“ iš dalies keičiamas taip:

               i)2 dalies c punktas pakeičiamas taip:

               „c)
                     taikymo sritį, paramos lygį, reikalavimus atitinkančius gavėjus ir, jei taikoma, kiekvienai papriemonei ir (arba) kiekvieno tipo veiksmams skiriamos paramos sumos arba lygio apskaičiavimo metodą, jei būtina; reikalavimus atitinkančias kiekvieno tipo veiksmų išlaidas, jų finansavimo sąlygas, taikomas sumas ir paramos lygį, taip pat atrankos kriterijų nustatymo principus; kai parama teikiama finansinei priemonei įgyvendinti pagal Reglamento (ES) Nr. 1303/2013 38 straipsnio 4 dalies pirmos pastraipos a ir b punktus, pateikiamas finansinės priemonės rūšies aprašas, bendros galutinių paramos gavėjų kategorijos, bendros reikalavimus atitinkančių išlaidų kategorijos ir didžiausias paramos lygis.“;

               ii)2 dalies e punkto 5 papunktis pakeičiamas taip:

               „5. Ūkio ir verslo plėtra (Reglamento (ES) Nr. 1305/2013 19 straipsnis)

               — Reglamento (ES) Nr. 1305/2013 19 straipsnio 1 dalies a punkto iii papunktyje nurodytų smulkiųjų ūkių apibrėžtis;

               — Reglamento (ES) Nr. 1305/2013 2 straipsnio 1 dalies s punkte nurodytų veiksmų (įsisteigimo dienos) apibrėžtis;

               — Reglamento (ES) Nr. 1305/2013 19 straipsnio 4 dalies penktoje pastraipoje nurodytų viršutinių ir apatinių ribų nustatymas;

               — paramos jauniesiems ūkininkams, kurie steigiasi ne kaip vieninteliai valdos valdytojai, kaip nurodyta Deleguotojo reglamento (ES) Nr. 807/2014 2 straipsnio 1 ir 2 dalyse, konkrečios sąlygos;

               — informacija apie Deleguotojo reglamento (ES) Nr. 807/2014 2 straipsnio 3 dalyje nurodyto lengvatinio laikotarpio taikymą;

               — verslo planų reikalavimų santrauka;

               — pasinaudojimas galimybe derinti įvairias priemones per verslo planą, kuriuo jaunajam ūkininkui sudaromos galimybės pasinaudoti tomis priemonėmis;

               — remiamos veiklos įvairinimo sritys.“;

               iii)
                     2 dalies e punkto 16 papunkčio antraštė pakeičiama taip:

               „16. Rizikos valdymas (Reglamento (ES) Nr. 1305/2013 36–39a straipsniai)

               b)10 punkto c papunktis iš dalies keičiamas taip:

               i)pirma pastraipa papildoma v papunkčiu:

               „v)
                     veiksmų, įgyvendinamų pagal Reglamento (ES) Nr. 1305/2013 37 straipsnį, atveju, kai minimali nuostolių riba yra 20 %, ir veiksmų, įgyvendinamų pagal Reglamento (ES) Nr. 1305/2013 39a straipsnį, atveju – preliminarus bendras Sąjungos įnašas ir preliminarus įnašo lygis.“;

               ii)pridedama ši pastraipa:

               „Reglamento (ES) Nr. 1306/2013 36 straipsnyje nurodytų tarpinių išmokų tikslais priemonės lygmeniu turi būti išmokamas 37 straipsnyje nurodytas likutis, atliekamas to reglamento 51 straipsnyje nurodytas sąskaitų patvirtinimas ir sumokamas su reikalavimus atitinkančiomis viešosiomis atitinkamos programos išlaidomis susijęs įnašas.“

               2 straipsnis

               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

               Šis reglamentas yra privalomas visas ir tiesiogiai taikomas visose valstybėse narėse.

               Priimta Briuselyje 2018 07 30

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 347, 2013 12 20, p. 487.

                     (2)

                        2014 m. liepos 17 d. Komisijos įgyvendinimo reglamentas (ES) Nr. 808/2014, kuriuo nustatomos Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, taikymo taisyklės (OL L 227, 2014 7 31, p. 18).

                     (3)

                        2017 m. gruodžio 13 d. Europos Parlamento ir Tarybos reglamentas (ES) 2017/2393, kuriuo iš dalies keičiami reglamentai (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės, (ES) Nr. 1308/2013, kuriuo nustatomas bendras žemės ūkio produktų rinkų organizavimas, ir (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos (OL L 350, 2017 12 29, p. 15).

                     (4)

                        2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).